recursal/SuperWikiNEXT-32B huggingface dataset:
**Santa María de Tuimil** é unha parroquia que se localiza no concello de Bóveda. Limita coas parroquias de San Fiz de Rubián e Vilasouto ao norte, Laiosa ao leste, Guntín e Bóveda ao sur e Rubián ao oeste.

Segundo o padrón municipal de 2008 tiña 121 habitantes (60 homes e 61 mulleres), distribuídos en 14 entidades de poboación, o que supón unha diminución en relación ao ano 1999 cando tiña 175 habitantes.

Topónimo
--------

O seu nome provén do xermánico *teod mir* (lugar eminente). No ano 1175, nunha bula do mosteiro de Samos, aparece a igrexa de Santa María de *Toemir*. En 1430 Gómez Ares vendeu a Vasco Fernández, todas as súas herdades en Xulián, freguesía de Santa María de *Toymil*, sendo notario da Somoza un tal Lorenzo.

Patrimonio
----------

A igrexa de Santa María de Tuimil data dos séculos XVII e XVIII. É un edificio de tres naves, con muros de cachotería de lousa e cuberta a dúas augas, separadas entre si por dous arcos de medio punto en granito.

No lugar de Xullán atópase a capela de San Pedro, de planta rectangular e muros de cachotería de lousa enlucidos, con cuberta a dúas augas en madeira e lousa. Sobre a porta levántase un campanil dun só van.

Na arquitectura civil destaca no lugar da Abelleira, a Casa da Abelleira.

Destacan varios hórreos ben conservados no lugar de Xulián, e os Muíño de Vilaboa, de Pena, de Barxa, e do Pardo.

Lugares e parroquias
--------------------

### Lugares de Tuimil

| Lugares da parroquia de Tuimil no concello de Bóveda (provincia de Lugo) |  |
| --- | --- |
| A Abelleira | Barxa | A Cabana | Casanova | O Castro | Mazaira | Meruz | O Moredo | Portaivente | Regodaíde | Ribeira | Salgueiriña |
San Xurxo | Tuimil | Vilaboa | Xullán |

### Parroquias de Bóveda

| Galicia | Provincia de Lugo | Parroquias de Bóveda |  |
| --- | --- |
| Bóveda (San Martiño) | Freituxe (Santiago) | Guntín (San Cristovo) | Martín (San Cristovo) | Mosteiro (San Paio) | Remesar (San Xoán) | Ribas Pequenas (Santiago) | Rubián (Santiago) | San Fiz de Rubián (San Fiz) | Teilán (Santa Baia) | Tuimil (Santa María) | Ver (San Vicenzo) | Vilalpape (San Bartolomeu) | Vilarbuxán (San Bartolomeu) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.

Véxase tamén
------------

### Outros artigos

* Lugares de Bóveda

|  |  |
| --- | --- |
| Control de autoridades | 
* Wd: Q20543410
* código INE: 27008110000

 |
A **biodispoñibilidade** é un termo farmacéutico que se usa para describir a porción da dose, dun fármaco ou nutriente administrado de maneira esóxena, que chega ata o órgano ou tecido no que leva a cabo a súa acción (por exemplo, no sistema circulatorio).
Así, cando se administra un fármaco de forma intravenosa, a súa dispoñibilidade aproxímase ao 100%. Pola contra, cando un medicamento adminístrase mediante outras vías (como por exemplo a vía oral ou tópica) a súa biodispoñibilidade diminúe (a causa da absorción incompleta e o metabolismo primario). 
A biodispoñibilidade é unha das ferramentas esenciais na farmacocinética que se considera para calcular doses para as vías de administración non intravenosas.
Como determinar a concentración do xenobiótico nun tecido resulta excesivamente invasivo, acostuma aceptarse o valor da concentración do mesmo no plasma. Pode expresarse en porcentaxe ou nunha escala que vai dende o 0 ata o 1, e represéntase pola letra **F**.

Este concepto pode utilizarse para cuantificar o grao en que unha substancia é aproveitada polo organismo.

Biodispoñibilidade absoluta
---------------------------

A biodispoñibilidade absoluta mestura a dispoñibilidade do fármaco activo no torrente circulatorio despois dunha administración non intravenosa (por exemplo: oral, rectal, transdèrmica o subcutánea).

Para determinar a biodispoñibilidade absoluta dun fármaco, débese facer un estudo farmacocinético para obter unha gráfica da  *concentración plàsmica do fármaco fronte o tempo* despois da administración intravenosa e a extravascular. A biodispoñibilidade absoluta é a área sobre a curva (ASC) da gràfica extravascular dividida pola ASC da gràfica intravenosa.

{\displaystyle F={\frac {[ASC]\_{po}\*dosi\_{IV}}{[ASC]\_{IV}\*dosi\_{po}}}}

Tendo en conta así que o fármaco administrado por vía intravenosa terá unha biodispoñibilidade d'1 (F=1). Os fármacos administrados mediante outras vías terán unha biodispoñibilidade abosoluta de menos d'1.

Algúns exemplos de biodispoñibilidade
-------------------------------------

* A Vitamina C axuda á absorción do ferro.
* A Vitamina D axuda ao aproveitamento do calcio.

|  |  |
| --- | --- |
| Control de autoridades | 
* Wd: Q461809
* EBID: ID
* GEC: 0084562
* JSTOR: bioavailability
* MAG: 181389837

 |

|  |  |
| --- | --- |
| Identificadores | 
* MeSH: D001682
* MeSH: G03.787.151

 |
Execución por decapitación no Xapón de 1860.
A **decapitación** (do latín *caput*, *capitis*, que significa testa) é un xeito de execución que consiste en separar a cabeza do corpo. O resultado é a morte instantánea, xa que cercenar a testa priva a tódolos órganos das súas funcións involuntarias que son esenciais para o corpo, mentres que o cerebro é privado de sangue osixenado.

A decapitación realízase xeralmente cun coitelo, espada, sabre, machado ou guillotina e durante moito tempo foi unha forma normal de aplicala pena de morte. A decapitación accidental pode ser o resultado dunha explosión, accidente de coche ou industrial, a execución errada por enforcamento ou outra ferida violenta. O suicidio por decapitación é raro pero non descoñecido. É unha pena de morte legal en Arabia Saudita, Qatar e o Iemen, pero só se aplica no primeiro país.

Galería de imaxes
-----------------

* Decapitación de san Xoán BautistaDecapitación de san Xoán Bautista
* San Xoán Bautista decapitadoSan Xoán Bautista decapitado
* Decapitación de Kathraina, Albrecht AltdorferDecapitación de Kathraina, Albrecht Altdorfer

Notas
-----

1. ↑  "Blows Head Off with Dynamite?". *The Rhinelander Daily News*. 2 de abril de 1937. p. 7. Consultado o 29 de setembro de 2014 – vía Newspapers.com.
2. ↑  ver Isadora Duncan
3. ↑  BBC News, ed. (24 de abril de 2003). "Guillotine death was suicide". Consultado o 26 de setembro de 2008.
4. ↑  Weinberg, Jon (inverno de 2008). Harvard International Review, ed. "Sword of Justice? Beheadings Rise in Saudi Arabia". Arquivado dende o orixinal o 20 de marzo de 2014. Consultado o 22 de xullo de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Decapitación Modificar a ligazón no Wikidata*** |

### Outros artigos

* Pardo de Cela

|  |  |
| --- | --- |
| Control de autoridades | 
* Wd: Q204933
* AAT: 300379186
* BNCF: 36865
* BNE: XX558310
* EBID: ID
* GND: 4369008-7
* JSTOR: decapitation
* LCCN: sh89006220

 |

|  |  |
| --- | --- |
| Identificadores | 
* ICD-10: S18
* MeSH: D049248
* UMLS: C0152232

 |
**Rodman** é un estaleiro galego con sede en Vigo, aínda que tamén conta con outra fábrica na parroquia de Meira (Moaña) e outras dúas en Portugal.

As súas actividades comprenden a construción de iates de recreo e lanchas, mentres que a súa división profesional, **Rodman Polyships**, adícase á construción de pesqueiros e de patrulleiros para forzas militares e policiais.
Creado en 1974, a denominación de Rodman provén do nome do seu fundador, Manuel Rodríguez, colocando á inversa as primeiras letras do seu nome e apelido.

Galería de imaxes
-----------------

* Rodman 1250 no porto de Bueu.Rodman 1250 no porto de Bueu.
* Rodman 101 Paio Gómez Chariño do Servizo de Gardacostas de Galicia en Vigo.Rodman 101 *Paio Gómez Chariño* do Servizo de Gardacostas de Galicia en Vigo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Rodman*** |

### Ligazóns externas

* Rodman Polyships en Naval-technology.com
Coordenadas: 40°57′47″N 5°40′01″O﻿ / ﻿40.963, -5.667

A **Universidade Pontificia de Salamanca**, tamén coñecida polo acrónimo UPSA (ou UPSAM no caso do campus de Madrid), é unha universidade católica española, de carácter privado, fundada en 1940 e situada en Salamanca, con campus en Salamanca e Madrid. A ela pertence o Colexio Maior Universitario Pío XII, adscrito á Universidade Complutense de Madrid.

Conta con 6.520 alumnos.

Historia
--------

Os gobernos liberais do século XIX fixeron que os estudos de Teoloxía e Dereito Canónico fosen excluídos da Universidade de Salamanca. O papa Pío XII crea, en 1940, unha nova universidade para restaurar esas dúas facultades, na mesma cidade, e confírelle a categoría de Universidade Pontificia. Así nace a Universidade Pontificia de Salamanca. Aos poucos, iríanse engadindo novas carreiras que encherían o edificio da Clerecía, até entón case desocupado, até o punto de que quedou pequeno, sobre todo debido á grande aceptación de carreiras como comunicación. Hoxe en día a universidade ten varios edificios, tanto en Salamanca como en Madrid, incluíndo a Facultade de Teoloxía que se atopa no Convento de San Esteban da Orde dos Predicadores (Dominicos), ademais de centros adscritos como o Instituto Superior de Filosofía de Valladolid. A súa sede atópase no antigo *Real Colexio do Espírito Santo* das Xesuítas, máis coñecido como A Clerecía.

Notas
-----

1. ↑  "Fundación Universidad.es". Arquivado dende o orixinal o 28 de marzo de 2014. Consultado o 15 de decembro de 2015.

Véxase tamén
------------

### Outros artigos

* Luis González-Carvajal Santabárbara

### Ligazóns externas

* Sitio web da Universidade Pontificia de Salamanca
* Sitio web do Campus de Madrid

* Colexio Maior Universitario Pío XII

|  |  |
| --- | --- |
| Control de autoridades | 
* Wd: Q179501
* WorldCat
* VIAF: 266329423
* BAV: ADV11554442
* BNE: XX142934
* BNF: 11867923r
* CANTIC: a1136984x
* CiNii: DA04429385
* Dialnet: 819107
* EBID: ID
* GND: 1013851-1
* GRID: grid.449312.9
* ISNI: 0000 0001 0946 4360
* LCCN: n81082782
* MAG: 41382782
* NKC: ko20221155645
* PTBNP: 502355
* Structurae: 20033460
* SUDOC: 026430320
* THE: ID

 |
A **Universidade de Bucarest** (**Universitatea din Bucureşti**) é unha universidade de Romanía. Conta con 3.000 profesores e 20.000 estudantes romaneses e 1.000 estranxeiros En 1864 un decreto do príncipe Alexandre Xoán Cuza converteu a Academia de Santa Sava na Universdidade de Bucarest.

A zona dos edificios da antiga universidade foron escenario de manifestacións, protestas e enfrontamentos coas forzas de seguridade durante a revolución romanesa de 1989.
A universidade conta con 19 facultades, dúas editorial, varios institutos de investigación, participa en programas europeos de intercambio como o Erasmus ou Lingua.

Véxase tamén
------------

### Ligazóns externas

Web da Universidade de Bucarest (en romanés e inglés

|  |  |
| --- | --- |
| Control de autoridades | 
* Wd: Q608338
* WorldCat
* VIAF: 128556028
* BAV: ADV12655769
* BIBSYS: 90585268
* BNF: 11867990w
* CiNii: DA01969579
* EBID: ID
* GND: 127402-8
* Google Maps: 17177553220990845266
* GRID: grid.5100.4
* ISNI: 0000 0001 2322 497X
* LCCN: n80126233
* LibraryThing: universitateadinbucu
* MAG: 141595442
* NKC: ko2003182773
* NLA: 36166173
* QS: ID
* SELIBR: 265860
* SUDOC: 026431157
* THE: ID
* U-Multirank: ID

 |
**Aitor Díaz Chan**, nado en Marín o 16 de abril de 1986, é un futbolista galego. Xoga de defensa e o seu equipo actual é o Alondras CF.

Traxectoria
-----------

Formouse nas Escolas Deportivas do Porvir CF, onde permaneceu ata ser cadete, cando fichou polo Pontevedra CF. Conseguiu o ascenso á División de Honra na categoría xuvenil, onde ó ano seguinte acadaron a segunda posición. Fixo a pretemporada varias campañas co primeiro equipo, e a súa primeira convocatoria para un partido oficial foi na tempada 2004-2005, indo ó campo do SD Eibar da segunda división.

Na tempada 2005–06 foi cedido ó Portonovo SD, onde fixo unha boa campaña na Terceira División. Interesouse por el o Deportivo da Coruña, pero chegou a un acordo co Murcia CF para adestrar co primeiro equipo e xogar co filial na Segunda B, pero decidiu regresar ó Pontevedra CF pouco despois da súa marcha. Durante a tempada 2006–07 xogou co filial en Rexional Preferente, sendo un dos fixos na defensa e converténdose en capitán do equipo, co que conseguiu o ascenso á terceira división. Na campaña seguinte xa tivo ficha co primeiro equipo.

A comezos da tempada 2008/09 fichou polo CCD Cerceda, onde militou cinco anos, fichando polo CD As Pontes en 2013.

Persoal
-------

É fillo de Andrés Díaz, ex xogador do equipo granate.

Véxase tamén
------------

### Ligazóns externas

* Datos do xogador en ceroacero.es *(en castelán)*
* Datos do xogador en futbolme.com *(en castelán)*

|  |  |
| --- | --- |
| Control de autoridades | 
* Wd: Q8192386
* Transfermarkt: 72196

 |
Coordenadas: 53°17′01″N 6°22′25″O﻿ / ﻿53.2835, -6.37374

O **Tallaght Stadium** *(en inglés)* ou **Staid Thamhlachta** *(en irlandés)* é un estadio de fútbol situado en Tallaght, ao sur da cidade de Dublín (Irlanda), no que disputa os seus partidos como local o Shamrock Rovers F.C.. Neste estadio celebrouse no 2009 a final da FAI Cup entre o Sligo Rovers F.C. e o Sporting Fingal F.C. que finalizou co triunfo dos *Fingal* por 1 a 2.

Capacidade
----------

O estadio ten unha capacidade para 5700 espectadores. Nun partido amigable disputado entre o Shamrock Rovers e o Real Madrid a súa capacidade aumentou temporalmente 10 900 espectadores. Tamén na final da FAI Cup de 2009 a súa capacidade viuse incrementado ata os 8800 espectadores.

Historia
--------

O Tallaght Stadium converteuse na casa do Shamrock Rovers en marzo do 2009 logo de 20 anos sen un estadio permanente, o seu último partido en Glenmalure Park disputouse o 12 de abril de 1987 nunha semifinal da FAI Cup fronte ao Sligo Rovers. Na súa primeira tempada en Tallacht, os Rovers finalizaron no segundo posto da liga, catro puntos por detrás dos Bohemians. Os Rovers disputaron tamén partidos amigables fronte ao Real Madrid, Newcastle United e o Hibernian F.C..

Outros usos
-----------

### Fútbol americano

O único partido de fútbol americano disputado no estadio foi a Shamrock Bowl o 7 de agosto de 2010. Nesta ocasión os Dublin Rebels derrotaron os Limerick Vikings por 15-0. Estaba previsto que se disputase novamente a final en Tallaght no 2011 se un equipo de Dublín chega á final, mais finalmente escolleuse o Morton Stadium.

### Rugby

En novembro do 2009 os Ireland Wolfhounds derrotaron os Argentina Jaguars por 31 a 0.

Véxase tamén
------------

### Ligazóns externas

* Páxina web oficial
* Tallacht Stadium na páxina do Shamrock Rovers

|  |  |
| --- | --- |
| Control de autoridades | 
* Wd: Q2459367
* GeoNames: 7646084

 |
A **Universidade de Karlstad** é unha institución pública de educación superior da cidade de Karlstad, Suecia, no distrito de Kronoparken, a pouco máis de cinco quilómetros ao nordés do centro da cidade de Karlstad. Forma parte do Grupo Compostela de Universidades.

Historia
--------

Foi fundada en 1999, cando a Karlstad Higher School foi promovida á universidade. A súa biblioteca abriuse en 2002, con 4 plantas e 1.200 prazas de lectura. En 2013 tiña 10.068 alumnos. 

### Precursores

As primeiras experiencias educativas vinculadas a educación remóntase a 1843, cando se fundou en Karlstad un seminario para profesores de primaria. En 1967 estableceuse unha rama da Universidade de Gotemburgo en Karlstad e ao ano seguinte o seminario de profesores de primaria transformouse nun colexio de profesores. En 1977, a Universidade de Karlstad formouse como a dirección conxunta de toda a educación académica en Karlstad, que formaba parte da Rexión Universitaria de Gotemburgo. A universidade transformouse en 1999 na Universidade de Karlstad. Polo tanto, é unha das universidades máis novas do país. 

### Fundación, século XXI

Foi fundada en 1999, cando a Karlstad Higher School foi promovida á universidade. A súa biblioteca abriuse en 2002, con 4 plantas e 1.200 prazas de lectura. En 2013 tiña 10.068 alumnos.

En 2006, a Universidade de Karlstad converteuse na primeira universidade acreditada por ECTS de Suecia. A nova biblioteca completouse en xaneiro de 2002. Desde entón, o campus universitario creceu aínda máis cun novo edificio de ciencia e tecnoloxía, que se inaugurou en setembro de 2008.

Estrutura
---------

### Oferta lectiva

A Universidade de Karlstad ten preto de 75 programas de grao e 750 cursos en 50 áreas temáticas en humanidades, ciencias sociais, ciencias naturais, tecnoloxía, ensino, saúde e música. 

Desde 2002, a Academia de Música Ingesund en Arvika forma parte da Universidade de Karlstad e é o único departamento que non está en Karlstad. 

### Facultades

A Universidade de Karlstad tiña 3 facultades en 2019.

* Facultade de Humanidades e Ciencias Sociais
* Facultade de Ciencias da Saúde, Ciencia e Tecnoloxía
* Facultade de Formación do Profesorado

Alumnado
--------

Na universidade hai varias asociacións de estudantes, o Karlstad University Sports Club (KAUIF) e dous coros, Sällskapet CMB e Söt Likör. Hai unha zona de aloxamento para estudantes preto da universidade, chamada Campus Futurum.

Notas
-----

1. 1 2  Enciclopédia Nacional Sueca.
2. 1 2  Kau 2007.
3. ↑  Kau 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Karlstad Modificar a ligazón no Wikidata*** |

### Ligazóns externas

* Enciclopedia Nacional Sueca (en sueco)
* Omuniversitetet (arquivado)
Coordenadas: 42°46′12″N 9°02′54″O﻿ / ﻿42.7700876, -9.0482967

A **baliza de cabo Rebordiño** é unha baliza situada na península de cabo Rebordiño, en Muros. Xestiónaa a autoridade portuaria de Vilagarcía de Arousa.

Estrutura
---------

É unha estrutura de torre hexagonal branca e unha casa branca, elevada a 18 metros sobre o nivel do mar e a 8 metros de altura.

Historia
--------

Encargouse o 1 de setembro de 1909 na ría de Muros e Noia, parte das Rías Baixas, para marcar a entrada ao porto de Muros reforzando o faro de Monte Louro. O faro consta dunha torre cilíndrica de fundición de 8 m de altura, con galería e lanterna, pegada á fronte dunha casa de garda de dúas plantas. A cúpula do farol é de cor negra metálica, con catavento, e o resto do edificio está pintado de branco con cantería vista e cuberta plana. Esta torre é típica e única en Galicia. Inicialmente tiña unha autonomía de 6 millas náuticas. A súa característica actual é unha luz vermella con dous flashes cada 7 segundos visibles ata 7 millas náuticas (uns 13 km).

Atópase nun promontorio a aproximadamente 1 km ao sueste de Muros.

**Identificador**: ARLHS: SPA040; ES-04000 - Almirantazgo: D1786 - NGA: 2692.

Véxase tamén
------------

### Bibliografía

* Sánchez Terry, Miguel Ángel (1987). *Faros españoles del océano*. MOPU.

### Outros artigos

* Lista de faros de Galicia

|  |  |
| --- | --- |
| Control de autoridades | 
* Wd: Q28376070
* ARLHS: SPA040

 |

1. 1 2  "Datos abiertos". Puerto de Villagarcía de Arosa. Arquivado dende o orixinal o 30 de agosto de 2017. Consultado o 30 de agosto de 2017.
**WAS** son unha banda de punk-funk / dance-rock formado en Getxo (Biscaia) no ano 2002. A banda está composta por Deu Txakartegi, Jon Aguirrezabalaga, Javi Leta, D.W. Farringdon e Juan Escribano.

Traxectoria
-----------

Na orixe, a banda coñecíase polo nome de Standard, mais a partir do 2008 mudou de nome e pasou a se chamar We Are Standard, por mor da coincidencia do nome de Standard co dunha banda dos EUA, país onde acababa de saír o seu segundo disco, así como en moitos outros países europeos. Xa no 2016, coincidindo coa saída do seu disco *Gau Ama*, pasaron a chamarse simplemente **WAS**.

En 2004 We Are Standard (entón aínda Standard) gravaron un EP con tres cancións que foi titulado *Golden Section*. Presentaron este EP no ano 2005 ao concurso Proxecto Demo que organiza o Festival de Benicàssim (FIB) cada ano, concurso do que foron proclamados vencedores. Ademais deste premio, tamén acadaron o de mellor maqueta para a revista *Mondosdoro*.

O seu primeiro álbum, *3.000 V 40.000 W*, foi publicado pola discográfica Mushroom Pillow en marzo de 2006. O disco tivo grande acollida, e levounos a realizar unha extensa xira de presentación (máis de 100 concertos) por toda España e parte de Europa.

Mentres a banda aínda seguía a estar de xira, no ano 2007 foi publicado outro EP, *The Impossible Mixes*, disco que incluía catro remesturas do seu primeiro álbum e unha versión da canción de The Velvet Underground "Waiting for the man".

O seu segundo álbum, *We Are Standard*, tamén publicado pola discográfica Mushroom Pillow, saíu á luz o 4 de novembro de 2008. A xira de presentación deste novo LP pasou xa por toda España e algúns países de Norteamérica.

No ano 2010 participaron na IX edición do Festival do Norte.

Discografía
-----------

* *Golden Section* (EP; 2004)
* *3.000 V 40.000 W* (2006)
* *The Impossible Mixes* (2007)
* *We Are Standard* (2008)
* *Great State* (EP; 2011)
* *Day* (2013)
* *Gau Ama* (2016)

Notas
-----

1. ↑  Vázquez, Carlos. Esquire.es, ed. "WAS, el grupo antes conocido como We Are Standard". Consultado o 2 de febreiro de 2017.

Véxase tamén
------------

### Ligazóns externas

* Páxina web da banda

|  |  |
| --- | --- |
| Control de autoridades | 
* Wd: Q2918882
* WorldCat
* VIAF: 169227195
* MusicBrainz: ID
* Songkick: 2118830

 |
Coordenadas: 45°27′01″N 9°11′23″L﻿ / ﻿45.450277777778, 9.1897222222222

A **Universidade Comercial Luigi Bocconi** é unha universidade privada en Milán, Italia, especializada no ensino da economía. Foi fundada o 10 de novembro de 1902 por Ferdinando Bocconi, propietario dos almacéns Bocconi, que foron posteriormente vendidos a dous das familias máis ricas de Milán que, coa axuda do poeta italiano Gabriele D'Annunzio, convertéronos nos actuais grandes almacéns "La Rinascente". Ferdinando fundou a universidade co nome do seu fillo Luigi, morto na Batalla de Adua (Etiopía) en 1896.

Historia
--------

A Universidade Bocconi é unha das primeiras universidades do mundo en ofrecer unha licenciatura en Economía e a primeira de Italia. Desde a súa fundación a Universidade defendeu o liberalismo, o pluralismo e o progreso social e económico. Hoxe en día, é unha universidade de nivel internacional en economía, negocios e dereito. Dedícase tamén á investigación obtendo fondos de institucións nacionais e internacionais sendo un nodo importante da rede de universidades de economía e negocios. Conta cun programa de intercambio co Dartmouth College e a Universidade de Nova York.

Características institucionais
------------------------------

O actual reitor é Gianmario Verona e o presidente é Mario Monti.

A pesar do custo máis ben elevado respecto da media italiana, a Bocconi é unha organización sen beneficios, é dicir, as taxas universitarias reinvístense totalmente na actividade didáctica, de investigación e na organización de eventos, cursos... A universidade organiza estancias empresariais de tres meses de duración tras a conclusión da especialización e conta coa **SDA Bocconi School of Management** -unha das máis importantes escolas de negocio de Europa, fundada en 1971.

Edificios
---------

O campus da Universidade Bocconi en Viale Bligny, ademais de comprender os antigos edificios de vía Sarfatti, a Igrexa de San Ferdinando e a Biblioteca, inclúe os novos edificios: o "Velodromo", un edificio oval de catro pisos proxectado por Ignazio Gardella, para un total de 4500 prazas, o Centro Lingüístico, o SEDIN e a Scuola di Direzione Aziendale. O 31 de outubro de 2008, foi inaugurado o Edificio Roentgen, proxectado do estudo Grafton Architects (integrado por Yvonne Farrell e Shelley McNamara). O edificio obtivo o Premio World Building of the Year no World Architecture Festival de Barcelona. Amais, contan cunha segunda aula magna de 1000 postos.

Notas
-----

1. ↑  "Woman Architect of the Year shortlist: Yvonne Farrell & Shelley McNamara". Consultado o 14 de novembro de 2015.

Véxase tamén
------------

### Ligazóns externas

* *SDA Bocconi* - Sitio web oficial da escola de negocios.

* *Bocconi University* - Sitio web internacional da universidade.

|  |  |
| --- | --- |
| Control de autoridades | 
* Wd: Q959524
* WorldCat
* VIAF: 126230751
* BIBSYS: 90244183
* BNCF: 36106
* BNF: 11867934d
* CiNii: DA0781397X
* EUFP: 999838850
* GND: 1011237-6
* GRID: grid.7945.f
* ISNI: 0000 0001 2165 6939
* LCCN: n79046149
* MAG: 71209653
* QS: ID
* ResearchGate: Universita\_commerciale\_Luigi\_Bocconi
* SUDOC: 026430452
* THE: ID
* U-Multirank: ID

 |
**Álvaro Miniño Rodríguez**, nado en Oia en 1937 e finado en Pontevedra o 19 de marzo de 2010, foi un político galego.

Traxectoria
-----------

En 1976 foi nomeado tenente de alcalde do concello de Oia. En 1978, foi designado alcalde en substitución de Manuel García Vázquez. Presentouse ás primeiras eleccións democráticas encabezando unha candidatura independente e foi elixido alcalde con maioría absoluta. A partir de 1983 pasou a encabezalas candidaturas de AP (logo PPdeG) e manténdose na alcaldía con maioría absoluta como alcalde de Oia nas sucesivas eleccións, ata que en 2003 optou por non presentarse á reelección e foi sucedido á fronte da candidatura popular e da alcaldía por Alejandro Rodríguez Rodríguez. Foi fundador e presidente da Asociación Pura Raza Cabalo Galego.

|  |  |  |
| --- | --- | --- |
| Predecesor:**Manuel García Vázquez** |  **Alcalde de Oia** 1978 - 2003 | Sucesor:**Alejandro Rodríguez Rodríguez** |

Véxase tamén
------------

### Outros artigos

* Eleccións municipais en Oia

### Ligazóns externas

* "Oia declara dos días de luto por la muerte de su ex alcalde Álvaro Miniño Rodríguez" *Faro de Vigo*, 20/3/2010.
A **Federación Deportiva de Estudantes de Delft** (en neerlandés: *Delftse Studenten Sport Federatie - **DSSF**-*) é o consello de estudantes pertencente á Universidade de Tecnoloxía de Delft, nos Países Baixos, que se encarga da xestión do club deportivo desta universidade. A súa sede está situada no centro deportivo e cultural da TU Delft.
Do mesmo xeito que os consellos deportivos estudantís doutras moitas universidades dos Países Baixos, o DSSF está afiliado á federación nacional *Studentensport Nederland*.

Cada ano, a DSSF envía os seus equipos para participar, entre outras competicións, no Gran Campionato de Estudantes dos Países Baixos (*Groot Nederlands Studenten Kampioenschap -GNSK-*), que en 2008 se orgazizou na cidade de Delft, e no *Batavierenrace* (unha carreira de remudas de 185 quilómetros que ten lugar anualmente en abril, entre as universidades de Nimega e de Twente, en Enschede, que atravesa territorio alemán).

Notas
-----

1. ↑  Definición da DSSF[*Ligazón morta*] na *Unionpedia*. *(En neerlandés)*
2. ↑  A DSSF Arquivado 29 de maio de 2020 en Wayback Machine. no directorio de asociacións da Universidade de Tecnoloxía de Delft. *(En neerlandés)*
3. ↑  Información no sitio web da GNSK. *(En nerrlandés)*
4. ↑  Información no sitio web de *Batavierenrace*. *(En neerlandés)*

Véxase tamén
------------

### Outros artigos

* Delft
* Universidade de Tecnoloxía de Delft

### Ligazóns externas

* Sitio web oficial
| Crocodilo americano |
| --- |
|  |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Reptilia |
| Orde: | Crocodilia |
| Familia: | Crocodylidae |
| Xénero: | *Crocodylus* |
| Especie: | *C. acutus* |

 |
| Nome binomial |
| *Crocodylus acutus*(Cuvier, 1807) |
| Distribución xeográficaDistribución xeográficaDistribución xeográfica |
| Sinonimia |
| * ***Crocodylus americanus***? Laurenti, 1768
* ***Lacerta alligator***? Blumenbach, 1779
* ***Crocodylus caudiverbera***? Bonnaterre, 1789
* ***Crocodylus floridanus*** Hornaday, 1875
 |

O **crocodilo americano** (*Crocodylus acutus*) é unha das catro especies de crocodilos do Novo Mundo, habita na área comprendida entre as costas atlántica e pacífica do sur de México, América Central, norte do Perú e Venezuela, oeste de Colombia, Ecuador, Cuba, Xamaica, República Dominicana, Haití e no sur de Florida, descoñécese o número exacto pero calcúlase entre 10.000 e 20.000 os exemplares que viven en liberdade.

A lonxitude total nos adultos chega sos seis metros, constituíndo os maiores crocodilos de América. A súa testa é estreita e longa, cos fociños lixeiramente curvados, sobresaíndo os dentes cando a boca permanece pechada. As escamas son de cor clara e sobresaen máis ca no aligátor, mentres as patas son máis curtas e o rabo está moi desenvolvido. As pálpebras abren e pechan lateralmente e segregan o exceso de sal mediante glándulas. Debido ao seu metabolismo ectotermo poden pasar longos períodos de tempo sen comer e ata dúas horas sen respirar. Poden vivir tanto en augas doces como salgadas.

Testa do crocodilo americano
A femia chega á madurez sexual cando acada 2.5 m aproximadamente, escaravella o niño na area ou amorea vexetación e outros materiais formando un pequeno outeiro. O período reprodutivo concéntranse na estación seca, cando non hai perigo de asulagamento do niño. A femia pode poñer entre 20 e 60 ovos e un mesmo niño pode conter ovos de dúas femias diferentes. A eclosión chega despois de 90 días e coincide co comezo da estación das chuvias, ao naceren miden 25 cm e despois de poucos días deixan o niño.

Notas
-----

1. ↑  Crocodile Specialist Group (1996). *Crocodylus acutus*. *2006 Lista Vermella de Especies Ameazadas IUCN*. IUCN 2006. Consultado o 7 de decembro de 2008.

|  |  |
| --- | --- |
| Control de autoridades | 
* Wd: Q207836
* EBID: ID
* GEC: 0169302

 |

|  |  |
| --- | --- |
| Identificadores taxonómicos | 
* ADW: Crocodylus\_acutus
* EOL: 46559655
* Fossilworks: 96382
* GBIF: 2441329
* iNaturalist: 87508
* IRMNG: 10640073
* ISC: 87508
* ITIS: 174361
* IUCN: 5659
* NCBI: 48399
* SeaLifeBase: 67463
* Species+: 6436
* TAXREF: 439135
* WoRMS: 422566

 |

|  |  |
| --- | --- |
| Identificadores | 
* UMLS: C0327162

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Edward Turner Bennett**, nado en Hackney (Londres), o 6 de xaneiro de 1797 e finado o 21 de agosto de 1836 en Londres, foi un médico, zoólogo e escritor inglés.

Traxectoria
-----------

E, T. Bennett naceu en Hackney, e fixo prácticas de cirurxía, pero o seu principal interese sempre foi a zooloxía.

En 1822 intentou establecer unha sociedade de entomoloxía, que máis adiante se convertería nunha sociedade de zooloxía cunha certa conexión coa Sociedade linneana de Londres. Este foi o comezo da *Zoological Society of London*, da cal Bennett foi secretario entre 1831 e 1836.

Entre as súas obras destacan *The Tower Menagerie* (1829) e *The Gardens and Menagerie of the Zoological Society* (1831). Tamén escribiu, xunto con G. T. Lay, a sección sobre peixes na obra *Zoology of Beechey's Voyage* (1839).

Honores
-------

### Eponimia

Na súa honra dedicáronse as seguintes especies:

* *Abrocoma bennettii* Waterhouse, 1837
* *Gazella bennettii* Sykes, 1831
* Civeta de Bennett *Cynogale bennettii* Gray, 1837
* *Mimon bennettii* Gray, 1838

Abreviatura
-----------

As abreviaturas **Bennet** e **E. T. Bennet** empréganse para indicar a Edward Turner Bennett como autoridade na descrición e taxonomía en zooloxía.

Notas
-----

1. ↑  Bo Beolens, Michael Watkins, Michael Grayson. *The Eponym Dictionary of Mammals*. Ed. JHU Press, 2009. ISBN 0-8018-9304-6.

Véxase tamén
------------

### Bibliografía

* Bennett, Edward Turner (1797-1836), zoologist no *Dictionary of National Biography*.

|  |  |
| --- | --- |
| Control de autoridades | 
* Wd: Q448369
* WorldCat
* VIAF: 33502231
* BIBSYS: 15005325
* CERL: cnp01088824
* DeutscheBio: 117585815
* GND: 117585815
* ISNI: 0000 0001 1757 2476
* LCCN: n86868349
* NLA: 35116052
* NTA: 145159698
* ODNB: 2119
* OL: OL2506741A
* openMLOL: 174940
* SNAC: w6wz06hr
* SUDOC: 15205605X

 |
A **dobraxe** é unha técnica audiovisual aplicada a produtos cinematográficos e televisivos, consistente en substituí-los diálogos ditos polos actores nun idioma por outros diálogos idénticos (de aí que sexa precisa unha boa tradución e un bo "axuste" para a sincronía) noutro idioma. Os actores de dobraxe tratan de axusta-lo máis posible a súa interpretación á orixinal.

Tamén utilízase a dobraxe, malia non ser noutro idioma, polos mesmos actores ou outros que interpretasen a peza, para substituír pasaxes do diálogo en que o son gravado é defectuoso, por un deficiente rexistro de voz, en cancións, etc. dobrándose a si mesmo ou substituíndo a voz por outra máis axeitada.

Para proporcionar naturalidade ós diálogos dobrados, utilízase unha técnica denominada axuste, que procura manter a lonxitude das frases e facer coincidir determinados fonemas, especialmente os correspondentes ás letras labiais e oclusivas, cos do texto orixinal.

A dobraxe máis común é o dos filmes e dos documentais e series de televisión e mailos animes xaponeses que foron distribuídas internacionalmente. Os filmes en lingua estranxeira dóbranse na lingua local dos seus mercados para facelas máis accesibles ás audiencias que non están afeitas ós subtítulos.

A primeira dobraxe ao galego realizouse no ano 1981 a xeito de demostración, sen chegar a emitirse comercialmente en ningunha televisión nin cinema e foi o primeiro capítulo da serie española *Os gozos e as sombras*.

Notas
-----

1. ↑  "Arturo Maneiro *25 anos de Televisión de Galicia. De 1985 a 2010* p. 48" (PDF). Arquivado dende o orixinal (PDF) o 24 de outubro de 2013. Consultado o 07 de xaneiro de 2014.

### Ligazóns externas

* APRADOGA  Arquivado 13 de setembro de 2010 en Wayback Machine.
* I Congreso de Tradución para a dobraxe: Galiza, País Vasco e Cataluña
* La Gazette du doublage

|  |  |
| --- | --- |
| Control de autoridades | 
* Wd: Q187657
* BNCF: 16205
* BNF: 12081136m
* EBID: ID
* GEC: 0228080
* LCCN: sh85039852
* NKC: ph361990
* Treccani: doppiaggio

 |
**Rosa María Otero Carballa**, nada en 1962, é unha política galega do PSdeG-PSOE.

Traxectoria
-----------

ATS de profesión. Nas eleccións municipais de 2011 encabezou a candidatura do PSdeG-PSOE en Oia e foi elixida concelleira, sendo a segunda forza máis votada. Nas eleccións municipais de 2015 presentouse de novo como cabeza de lista do PSdeG-PSOE, resultando ser de novo a segunda forza e perdendo o PPdeG a maioría absoluta, polo que foi elixida alcaldesa ó contar co apoio na investidura de Converxencia Galega e do BNG, pasando a gobernar en minoría en solitario cos concelleiros socialistas. En novembro dese mesmo ano foi desaloxada da alcaldía por unha moción de censura impulsada polo PPdeG e Converxencia Galega. En agosto de 2016 renunciou á súa acta como concelleira.

|  |  |  |
| --- | --- | --- |
| Predecesor:**Alejandro Rodríguez Rodríguez** |  **Alcaldesa de Oia** 2015 (xuño - novembro) | Sucesor:**Cristina Correa** |

Notas
-----

1. ↑  La primera alcaldesa de Oia deja la puerta abierta a los pactos
2. ↑  La exalcaldesa de Oia Rosa Otero renuncia al acta de edil tras 5 años al frente del PSOE

Véxase tamén
------------

### Outros artigos

* Eleccións municipais en Oia
**Álex Rins Navarro**, nado en Barcelona o 8 de decembro de 1995, é un piloto de motociclismo español que corre na categoría de Moto2.

Traxectoria
-----------

### Moto 3

Álex Rins iniciouse en Moto3 no ano 2012 da man do equipo Estrella Galicia 0,0. Na súa segunda carreira conseguiu a súa primeira *pole position*, concretamente no Gran Premio de España. O seu primeiro podio acadouno dous grandes premios máis tarde, no Gran Premio de Francia, cun terceiro posto. Aínda que non acabou máis carreiras no podio, a súa regularidade fixo que acabara o campionato na quinta posición.

En 2013 continuou correndo co equipo Estrella Galicia 0,0, con Àlex Márquez como compañeiro. Nesa tempada gañou 6 grandes premios e conseguiu 14 podios, estando na loita polo título durante todo o campionato. Terminou en segunda posición por detrás de Maverick Viñales.

En 2014 mantívose no equipo Estrella Galicia. Nese campionato gañou 2 grandes premios e conseguiu 8 podios, acabando a tempada na terceira posición.

### Moto 2

Na tempada 2015 debuta nunha categoría superior, Moto2, formando parte do equipo Pons Racing. Na segunda carreira acabou en segunda posición, o primeiro dos seus 10 podios durante a tempada, entre eles unha vitoria en Indianápolis. Acabou o campionato en segunda posición.

Historial
---------

| Tempada | Categoría | Moto | Carreiras | Vitorias | Podios | Poles | Voltasrápidas | Puntos | Posición |
| --- | --- | --- | --- | --- | --- | --- | --- | --- | --- |
| 2012 | Moto3 | Suter Honda | 17 | 0 | 1 | 1 | 1 | 141 | 5º |
| 2013 | Moto3 | KTM | 17 | 6 | 14 | 8 | 1 | 311 | **2º** |
| 2014 | Moto3 | Honda | 18 | 2 | 8 | 4 | 3 | 237 | **3º** |
| 2015 | Moto2 | Kalex | 18 | 2 | 10 | 3 | 4 | 234 | **2º** |
| 2016 | Moto2 | Kalex | 18 | 2 | 7 | 1 | 3 | 214 | **3º** |
| 2023 | MotoGP | Honda | 5 | 1 | 1 | 0 | 1 | 47\* | 11º\* |
| Total |  |  | **192** | **18** | **58** | **17** | **19** | **2028** |  |

Véxase tamén
------------

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q59663
* Munzinger: 01000010067
* As: 29255
* MotoGP: Alex+Rins

 |
Os ***Cantos Ciprios***, ou ***Ciprias*** (en grec antic ), é unha obra da literatura grega que formou parte do ciclo troiano e que non se conservou. Descoñécese a súa autoría, e os antigos atribúeno a Estasino, Hexesias e mesmo a Homero.

Argumento
---------

Os *cantos ciprios* explicaban as causas, os precedentes e os inicios da guerra de Troia, todo o que non está contido na *Ilíada*, e parece que quería ser unha introdución. A obra perdeuse, pero grazas ao resumo de Proclo e aos fragmentos existentes podemos facernos unha boa idea do seu contido. Gaia, a terra, cansa da carga da raza dexenerada dos homes, pídelle a Zeus que reduza o seu número. Zeus concede a petición e prepara dous personaxes principais para cumprila, Helena e Aquiles. A beleza de Helena propiciará a causa da contenda entre homes, e a espada de Aquiles será o elemento de exterminio. A obra explica o nacemento de Helena e o matrimonio de Peleo con Tetis, o Xuízo de Paris ata o secuestro de Helena, o encontro dos pretendentes, o rescate de Ifixenia por Artemisa e a viaxe dos heroes a Troia. A guerra non estaba causando suficientes mortos, polo que Zeus provocou a discusión entre Aquiles e Agamenón.

Posíbeis autores
----------------

A fonte principal dos *Cantos Ciprios*, e tamén do Ciclo Épico, é a Chrestomatia de Proclo, que, aínda que afirma que o poema foi escrito por Estasino, tamén di que se lle atribúe a Hexesias de Salamina e mesmo ao propio Homero. Estasino, o probábel autor da obra, dicíase que era o xenro de Homero, quen, segundo a tradición, compuxera o poema e llo dera a Estasino cando casara coa súa filla. Ateneo de Naucratis, falando dos *Cantos chipriotas*, descoñece o autor, e di "quen sexa", aínda que noutra pasaxe di que foi escrito por Hexesias ou Estasino, e engade que Demódames de Halicarnaso atribuíu a obra a un nativo de Halicarnaso. Os estudos modernos fan que Estasino sexa o autor da obra sen moitas dúbidas, e considérase contemporáneo de Arctino de Mileto, arredor do século -VIII.

O número de libros dos que constaban os Cantos Ciprios é dubidoso. Só se sabe que Ateneo cita o undécimo libro.

Notas
-----

1. ↑  Stasinus a: William Smith (editor), *A Dictionary of Greek and Roman Biography and Mythology*. Vol. III Boston: Little, Brown & Comp. 1867, p. 899-900
Saboga
Banco de sabogas
A **saboga**, **perla**, **bogón** ou **sopa** (*Sarpa salpa*, Linneaus 1758) é un peixe mariño pertencente á familia dos espáridos (Sparidae), da orde dos perciformes.

Morfoloxía
----------

Ten un corpo longo e comprimido lateralmente e pode alcanzar tamaños máximos de 50 cm, aínda que o tamaño habitual rolda os 30 cm. Posúe unha aleta dorsal longa e baixa con 11-12 radios espiñosos e 14-17 brandos; a aleta anal tamén é baixa pero moito máis curta, con 3 radios espiñosos e 13-15 brandos. A cabeza é pequena, máis escura que o resto do corpo e co fociño romo. A boca é pequena, terminal e con labios grosos.

A cor é azul prateada a agrisada, sendo característica da especie a presenza de 10-11 listas lonxitudinais en cada costado douradas ou con tons laranxa, desde a boca ata o pedúnculo caudal. O ventre é máis claro. Na base das aletas pectorais hai unha pequena mancha negra.

Hábitat e bioloxía
------------------

Distribúese no Atlántico oriental, desde o Golfo de Biscaia ata os 40º Sur, entrando no Mediterráneo, onde é moi abundante. Vive en augas pouco profundas, entre os 5 e os 70 metros.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Saboga*** |

* Ficha en Fish Base

|  |  |
| --- | --- |
| Control de autoridades | 
* Wd: Q1130118
* GEC: 0242413
* MAG: 2778139841

 |

|  |  |
| --- | --- |
| Identificadores taxonómicos | 
* ADW: Sarpa\_salpa
* DORIS: 431
* Dyntaxa: 232206
* EUNIS: 124102
* FishBase: 204
* GBIF: 2392628
* iNaturalist: 118663
* IRMNG: 10978597
* ITIS: 182942
* IUCN: 170169
* NBN: NBNSYS0000186786
* NCBI: 87759
* Plazi: ID
* Soortenregister: 138644
* TAXREF: 69664
* WoRMS: 127064

 |

|  |  |
| --- | --- |
| Identificadores | 
* UMLS: C1621310

 |
*Este artigo trata sobre o xogo tradicional infantil, para o peixe gadiforme véxase Mariola (peixe).*
Xogo da mariola.
Transcurso dunha partida da mariola.
A **mariola**, **peletre** ou **patefa** é un xogo tradicional infantil, con moi diversas variantes, no que se debuxan unha serie de casas numeradas no chan por onde ten que saltar o xogador, ou os xogadores por orde, despois de guindar un anaco de pedra chamado peletre ou patefa que se arrastra mentres se salta á pata coxa.

Materiais necesarios
--------------------

Para comezar a xogar só se necesita debuxar o campo de xogo e coller unha pedra para poder lanzala e xogar.

Dependendo das zonas, o campo debúxase de distintas formas. Na zona de Carnota, onde se coñece como pelete, debúxase un terreo de xogo onde se enumeran as casiñas do un ao nove, ou senón poñendo ceo nese cadro.

Normas
------

* Para comezar a xogar sortéase cal dos xogadores comeza a partida.
* Ao principio tírase a china (pedra), ou a patefa, na casiña un. Realízase o percorrido como de costume, pero se se tocan as liñas limitantes perderase a quenda e pasará ao xogador contrario.
* Se a china ou pedra non cae na casiña correspondente, tamén se perderá a vez.
* Cada xogador poderá tirar cantas veces poida, mentres a pedra non pise a liña ou saia desta.
* Cando se perde a quenda e posteriormente se volve a xogar, pois xa pasou toda unha rolda de xogadores, empezarase a xogar onde se quedara anteriormente.

Proceso
-------

Para comezar, tírase a pedra na casiña un e sáltase á pata coxa, sen pisar na casiña que ten a pedra. Ao chegar ás casiñas divididas con dous números (as casiñas 4 e 5, e as casiñas 7 e 8), porase un pé en cada unha simultaneamente. Ao chegar á derradeira casiña, tamén dependendo das zonas, nunhas remátase o xogo e noutras séguese.

Notas
-----

1. ↑  Definicións no *Dicionario da Real Academia Galega* e no Portal das Palabras para *peletre*.
2. ↑  "Definición da palabra: patefa". *Portal das Palabras*. Consultado o 2021-10-14.
3. ↑  "Dicionario". *Real Academia Galega*. Consultado o 2021-10-14.

|  |  |
| --- | --- |
|  | Wikimedia Commons ten máis contidos multimedia na categoría:  ***Mariola Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q27981
* BNCF: 48285
* EBID: ID
* GEC: 0151573
* JSTOR: hopscotch

 |
Coordenadas: 51°27′22″N 0°20′30″O﻿ / ﻿51.456111111111, -0.34166666666667

O **Twickenham Stadium** (normalmente coñecido sinxelamente coma **Twickenham** ou **Twickers**) é un estadio situado en Twickenham, en London Borough of Richmond upon Thames (municipio do Gran Londres). É o estadio máis grande de rugby do Reino Unido, sendo ampliado recentemente a 82.000 espectadores, o que o converte no segundo estadio máis grande do estado despois do novo estadio de Wembley.

O estadio é a casa da *Federación de Rugby-Fútbol* (Federación Inglesa de Rugby) ou RFU, e como tal é o principal lugar para a celebración deste deporte en Inglaterra. Acolle así pois á selección de rugby nos seus partidos na casa, ademais tamén acolle o Middlesex Sevens, a final da Aviva Premiership, e decotío partidos da LV Cup e da Champions Cup. O estadio está considerado coma unha icona do rugby de inglés.

Aínda que o campo é utilizado case que exclusivamente polo rugby, no pasado foi ocupado por eventos de grande importancia coma concertos de Bon Jovi, Iron Maiden, Genesis, U2, The Rolling Stones, The Police, Eagles e máis recentemente de R.E.M..

O estadio é visíbel cando os avións se aproximan ao Aeroporto de Heathrow.

Notas
-----

1. ↑  *Twickers learning from us Scots as petty tyranny crosses border*, The Guardian 1 de febreiro de 2007 *(en inglés)*

| * v
* c
* e
Estadios do Seis Nacións de rugby |
| --- |
| Escocia Murrayfield (Edimburgo, Escocia) - Francia Stade de France (Saint-Denis, Francia) - Gales Millennium Stadium (Cardiff, Gales)Inglaterra Twickenham (Londres, Inglaterra) -  Aviva Stadium (Dublín, Irlanda) - Italia Stadio Olimpico (Roma, Italia) |  |


|  |  |
| --- | --- |
| Control de autoridades | 
* Wd: Q209725
* Emporis: 254694
* GeoNames: 6640319
* MusicBrainz: ID
* OSM: 1949061
* Songkick: 11827
* Structurae: 20039550

 |
**Jesús Otero Varela**, nado en Merza o 29 de xaneiro de 1959, é un político galego do PPdG, que foi alcalde de Vila de Cruces.

Traxectoria
-----------

Comezou a súa carreira política como concelleiro de Alianza Popular en Vila de Cruces en 1983. En maio de 1990, logo do falecemento en accidente do alcalde Sergio Iglesias Pazos, foi elixido alcalde. Nas eleccións municipais de 1991 encabezou a candidatura do PPdeG e revalidou a alcaldía cunha ampla maioría absoluta. Mantivo a alcaldía nos sucesivos comicios, sempre con maioría absoluta. Formou parte da candidatura do PPdeG ao Congreso dos Deputados por Pontevedra en 2004 e 2008, sen resultar inicialmente elixido, ata que en xuño de 2011 tomou posesión como deputado en sunstitución de María Ramallo, manténdose ata os comicios xerais de novembro dese mesmo ano.

Nas eleccións municipais de 2019 perdeu a maioría absoluta e a alcaldía, tras apoiar nacionalistas e socialistas ao independente Luís Taboada Sánchez. Nas municipais de 2023 encabezou de novo a candidatura do PPdeG mais nesta ocasión pasou a sela segunda forza tralos independentes, polo que continuou na oposición.

|  |  |  |
| --- | --- | --- |
| Predecesor:**Sergio Iglesias Pazos** |  **Alcalde de Vila de Cruces** 1990 - 2019 | Sucesor:**Luís Taboada Sánchez** |

Notas
-----

1. ↑  Otero invitará a Rajoy y Feijóo en mayo por su vigésimo aniversario en la Alcaldía

Véxase tamén
------------

### Outros artigos

* Eleccións municipais en Vila de Cruces

### Ligazóns externas

* Ficha no sitio web do Congreso dos Deputados